Chamelaucium uncinatum

Ti Chamelaucium uncinatum, kadawyan nga ammo iti Ingles a kas Geraldton waxflower ken   Geraldton wax, ket ti agsabsabong a mula nga endemiko iti Akinlaud nga Australia. Daytoy ket maysa a nalinteg a bassit a mula iti katayag iti 0.5 aginggana iti 4 m, agpataud kadagiti puraw wenno derosas a sabong iti Hunio–Nobiembre. Ti kayat a sawen ti nagan nga uncinatum ket "kimmawit" iti Latin, a mangibaga kadagit iungto ti bulong.

Dagiti sabong ket (kapadpada bassit ti kayo a tsa) ket relatiboda a napaut kalapsan ti panagputed, a makaaramid daytoy a popular iti hortikultura. Daytoy ket adu a naimulmula iti amin a paset ti Australia, kadagiti hardin ti balay ken iti industria ti naputed a sabong. Napadur-asen dagiti kultibar ti mula nga agsabong iti purpura.

 Pannagimuyong 
Daytoy ket natibker ken nalaka a mapatubo iti klima a Mediteraneo kadagiti nasayaat a maatianan a nadarat a daga ken ti maysa a nainit a lugar. Daytoy ket mabalin a maimula kadagiti lugar iti nakarkaro a dam-eg, kas iti Sydney, ngem saan met unay nga agpaut iti biagna. Nasayaat pay daytoy  kadagiti masetera. Daytoy ket nalaka a matuang ken makasapul iti tungkal. Daytoy ket nasayaat a makaibtur iti tikag ken nabanglo dagiti bulongna.

Dagiti pannakailassinna iti katibker ket nakaiturongan daytoy iti pannakausarna a kas sebbangan a mapatubo iti ramut para kadagiti maisulbong a sebbangan kadagiti asideg a kabagian a featherflowers iti henero ti Verticordia.

 Dagiti sabali a kita 
Adda dagiti sabali a kita  amabalin a magun-od iti komersio, a nanaganan para kadagiti maris ken kadagiti panawen ti nasapa/naladaw a panagsabong. Iti kaatapan, kadawyan daytoy a puraw nga agraman kadagiti nadumaduma a maris ti mauve. Ti naun-uneg a purpura ket mangbukel (nailadawan dita baba) kadagiti napili a kita a komersial a mapropagado:

Chamelaucium "Early Purple"
Chamelaucium "Purple Pride"

 Dagiti nagibasaran 



 Dagiti akinruar a silpo 



uncinatum
Kategoria:Endemiko a flora ti Akinlaud nga Australia